มีน้ำหล่อลื่นสีผิดปกติค่ะ ปกติจะเป็นสีขาวขุ่น แต่ 2-3 วันมานี้มาสี น้ำตาลเข้มแต่ไม่มีกลิ่นไม่คันไม่แสบค่ะ แต่ไม่ได้มีเพศสัมพันธ์นะคะ แต่ช่วยเหลือตัวเอง เกิดจากสาเหตุอะไรคะ และ แก้ไขยังไง ขอบล่วงหน้าค่ะ
สวัสดีค่ะ อาการน้ำหล่อลื่นดังกล่าว อาจจะเป็นตกขาวที่ผิดปกติ ซึ่งอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดเบื้องต้นแนะนำ ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ หรือการสอดใส่นิ้วหรือสารแปลกปลอมเข้าไปในช่องคลอดสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์